CELEX: 32022D0937
Language: et
Date: 2022-06-16 00:00:00
Title: Komisjoni rakendusotsus (EL) 2022/937, 16. juuni 2022, millega tunnistatakse kehtetuks otsus 2006/563/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga metslindudel ühenduses (EMPs kohaldatav tekst)

17.6.2022   
               
               
                  ET
               
               
                  Euroopa Liidu Teataja
               
               
                  L 162/37
               
            
         KOMISJONI RAKENDUSOTSUS (EL) 2022/937,
         16. juuni 2022,
         millega tunnistatakse kehtetuks otsus 2006/563/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga metslindudel ühenduses
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 71 lõiget 3,
         ning arvestades järgmist:
         
                     (1)
                  
                  
                     Määrusega (EL) 2016/429 on komisjonile antud õigus võtta vastu rakendusakte, millega kehtestatakse tauditõrje erimeetmed määruse (EL) 2016/429 artikli 9 lõike 1 punktis a osutatud loetellu kantud taudide puhangute tõrje raames, kui selgub, et juba võetud tauditõrjemeetmed ei sobi epidemioloogilise olukorraga.
                  
               
                     (2)
                  
                  
                     Komisjoni rakendusmääruses (EL) 2018/1882 (2) liigitatakse kõrge patogeensusega linnugripp määruse (EL) 2016/429 artikli 9 lõike 1 punktis a osutatud loetellu kantud taudiks.
                  
               
                     (3)
                  
                  
                     Komisjoni otsuses 2006/563/EÜ (3) on sätestatud teatavad kaitsemeetmed, mida tuleb kohaldada juhul, kui metslindudel on avastatud kõrge patogeensusega linnugripp, mille on põhjustanud A-tüüpi gripiviiruse alatüüp H5, mille puhul kahtlustatakse või on kinnitust leidnud neuraminidaasi tüüp N1 (H5N1). Kõnealuse otsuse õiguslikuks aluseks on nõukogu direktiivi 89/662/EMÜ (4) artikli 9 lõige 4 ja nõukogu direktiivi 90/425/EMÜ (5) artikli 10 lõige 4. Need direktiivid tunnistati 14. detsembril 2019 kehtetuks Euroopa Parlamendi ja nõukogu määrusega (EL) 2017/625 (6). Määruse (EL) 2017/625 artikli 164 lõikes 2 on siiski sätestatud, et direktiivi 89/662/EMÜ artiklit 9 ja direktiivi 90/425/EMÜ artiklit 10 kohaldatakse jätkuvalt määrusega (EL) 2016/429 reguleeritavate küsimuste suhtes kuni määruse (EL) 2016/429 kohaldamise kuupäevani. Määrust (EL) 2016/429 hakati kohaldama 21. aprillil 2021.
                  
               
                     (4)
                  
                  
                     Lisaks ei sobi otsuses 2006/563/EÜ sätestatud meetmed praeguse epidemioloogilise olukorraga.
                  
               
                     (5)
                  
                  
                     Seepärast tuleks otsus 2006/563/EÜ kehtetuks tunnistada.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsus 2006/563/EÜ tunnistatakse kehtetuks.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 16. juuni 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (3)  Komisjoni 11. augusti 2006. aasta otsus 2006/563/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/115/EÜ (ELT L 222, 15.8.2006, lk 11).
         
            (4)  Nõukogu 11. detsembri 1989. aasta direktiiv 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega (EÜT L 395, 30.12.1989, lk 13).
         
            (5)  Nõukogu 26. juuni 1990. aasta direktiiv 90/425/EMÜ, milles käsitletakse liidusiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle (EÜT L 224, 18.8.1990, lk 29).
         
            (6)  Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).